Shkolla e Ligjit

djathtas|parapamje|Paraqitje e një Diplome tipike të nivelit "Juris Doctor"|250x250px
**Shkolla e Ligjit** është një institucion i specializuar në edukimin juridik anglosakson, e cila është zakonisht pjesë përbërëse e procesit për t'u licensuar si avokat në ShBA.

## Nivelet e diplomimit
### Shtetet e Bashkuara të Amerikës 
djathtas|parapamje|E themeluar në vitin 1817, Shkolla e Ligjit e Harvardit është shkolla e ligjit më e vjetër në Shtetet e Bashkuara.|250x250px
Në Shtetet e Bashkuara, Shkolla e Ligjit zakonisht ofron programe pasuniversitare, të cilat zgjasin tre vjet dhe që në përfundim të studimeve lëshojnë diplomën "Juris Doctor" (J. D.), e cila është një doktoraturë profesionale e nevojshme për licensimin si avokat në ShBA (të mos ngatërrohet meDoktoraturën e Shkencave Juridike në ShBA, e cila njihet si S.J.D.).

Për tu pranuar pranë një shkolle ligji të akredituar nga "*American Bar Association*" (ABA), aplikantët duhet zakonisht të kenë marrë pikët e mjaftueshme në "Testin Hyrës në Shkollën e Ligjit" (*Law School Admission Test* ose LSAT), dhe të kenë mbaruar studimet e rregullta të nivelit të parë (Bachelor) në çfarëdo fushe (ndonëse aplikantët më të sukseshëm shpesh janë ato që kanë përfunduar Bachelorin në Shkenca Politike ose në Administrim Biznesi).  Përveç në shtetin të Kalifornisë, është e domosdoshme diplomimi nga një shkollë ligji e akredituar nga ABA, për tu pranuar në provimin e licensimit si avokat.

Sipas një studimi nga ekonomistët e punës Michael Simkovic dhe Frank McIntyre, një diplomë nga një Shkollë Ligji Amerikane sjell një rritje të të ardhurave gjatë gjithë jetës profesionale prej $1,000,000, krahasuar me një diplomë bachelor. Sipas Departamentit të Punës së Shteteve të Bashkuara dhe Byrosë së Statistikave të Punës, rroga mesatare e avokatëve amerikanë për vitin 2012 ishte $130,000. Pagat ndryshojnë në bazë të gjeografisë, me një shkallë më të lartë mesatare të pagave në qytetet e mëdha—sidomos në New York, Washington D.C., Chicago dhe Los Angeles—dhe pagat më të ulëta në zonat rurale.

Megjithatë, jo të gjithë të diplomuarit e një shkolle ligji vendosin të punojnë si avokatë.  Sipas studimit të Simkovic dhe McIntyre, bazuar nga të dhënat e Byrosë Amerikane të Censusit, rreth 40 për qind e njerëzve që janë diplomuar në ligj nuk e praktikojnë profesionin e juristit. Nga këto, afërsisht 2 për qind ishin të punësuar në punë ku arsimi universitar është i padomosdoshëm, rreth 75-85 për qind punojnë në profesion si avokatë ose juristë, dhe 5 për qind punojnë në profesionale të palidhura me ligjin. Shumë të diplomuar në Ligj kanë zënë pozicione drejtuese në bizneset dhe qeverinë Amerikane.

## Diferenca me Fakultetin e Drejtësisë 
### Evropa 
Ndërsa shkollat e ligjit në SHBA janë zakonisht institucione post-universitare me autonomi të konsiderueshme, arsimi ligjor në vende të tjera kryhet si pjesë e sistemit universitar ose jepet nga institucione të pavarura të aftësimit profesional juridik, si përshembull Shkolla e Avokatisë në Shqipëri.

Në pjesën më të madhe të Evropës kontinentale, arsimi ligjor jepet në kuadër të sistemit universitar në nivelin e parë (Bachelor), dhe Fakultetet e Drejtësisë janë të thjesht pjesë përbërëse e Universitetit, si çdo fakultet tjetër, dhe jo njësi të veçanta si Shkollat e Ligjit.  Në këto vende, termi "Shkollë Ligji" të mund të përdoret, por nuk ka të njëjtin kuptim si Shkollat e Ligjit në Amerikën e Veriut. 

## Shih edhe 
* Fakulteti i Drejtësisë
* Cornell Law School

## Burim i të dhënave